**DĖL KOMPENSACIJos UŽ BŪSTO SUTEIKIMĄ UŽSIENIEČIAMS, PASITRAUKUSIEMS IŠ UKRAINOS DĖL RUSIJOS FEDERACIJOS KARINIŲ VEIKSMŲ prašymo formos patvirtinimo IR PAVEDIMO**

2022 m. gegužės 5 d. Nr. DĮV-359

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos vidaus reikalų ministro 2022 m. vasario 26 d. įsakymo Nr. 1V-143 „Dėl užsieniečių, pasitraukusių iš Ukrainos dėl Rusijos federacijos karinių veiksmų Ukrainoje, registracijos centrų veiklos ir šių užsieniečių apgyvendinimo“, 3 punktu ir Kompensacijų už būsto suteikimą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, apskaičiavimo ir išmokėjimo tvarkos aprašo, patvirtinto Lietuvos Respublikos socialinės apsaugos ir darbo ministro 2022 m. balandžio 5 d. įsakymu Nr. A1-254 „Dėl kompensacijų už būsto suteikimą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, apskaičiavimo ir išmokėjimo tvarkos aprašo patvirtinimo“ (toliau – Aprašas), 4 punktu:

1.Tvirtinu Kompensacijos už būsto suteikimą užsieniečiams, pasitraukusiems iš Ukrainos dėl Rusijos federacijos karinių veiksmų prašymo formą (pridedama).

2. P a v e d u Šilalės rajono savivaldybės administracijos (toliau – Administracija):

2.1. Administracijos Turto ir socialinės paramos skyriui gautą prašymą ne vėliau kaip kitą darbo dieną užregistruoti ir priimti sprendimą dėl kompensacijos apskaičiavimo, vadovaujantis Aprašo 11-14 punktais;

 2.2. Administracijos Centralizuotam buhalterinės apskaitos skyriui vykdyti kompensacijų išmokėjimo klausimus pagal Aprašo 15-16 punktus;

 2.3. Administracijos Biudžeto ir finansų skyriui vykdyti atsiskaitymo už lėšų panaudojimą šioms kompensacijoms mokėti klausimus pagal Aprašo 17-19 punktus.

 3. Paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registe;

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Gedeminas Sungaila